ᱦᱟᱭᱞᱟᱠᱟᱱᱫᱤ

ᱦᱟᱭᱞᱟᱠᱟᱱᱫᱤ ᱱᱟᱝᱜᱽᱨᱟᱦᱟ ᱥᱟᱶᱛᱟ ᱨᱮᱱ ᱯᱟᱹᱦᱤᱞ ᱯᱟᱨᱥᱮᱛ ᱫᱚᱭ ᱛᱟᱦᱮᱸ ᱠᱟᱱᱟ ᱢᱚᱣᱞᱟᱱᱟ ᱢᱟᱛᱚᱞᱤᱵᱽ, ᱥᱤᱧᱚᱛ ᱴᱚᱴᱷᱟᱠᱤᱭᱟᱹ ᱥᱟᱥᱚᱱ ᱜᱩᱴ ᱨᱮᱱ ᱯᱟᱹᱦᱤᱞ ᱥᱤᱧᱚᱛᱤᱭᱟᱹ ᱯᱟᱨᱥᱮᱛ| ᱑᱙᱔᱖ ᱥᱮᱨᱢᱟ ᱨᱮ ᱟᱥᱟᱢ ᱥᱚᱨᱠᱟᱨ ᱟᱜ ᱠᱮᱵᱤᱱᱮᱴ ᱢᱚᱱᱛᱨᱤ ᱦᱩᱫᱟᱹ ᱨᱮ ᱛᱟᱦᱮᱱ ᱚᱠᱛᱮ ᱠᱷᱚᱱ ᱜᱮ ᱱᱩᱭ ᱫᱚ ᱱᱚᱣᱟ ᱦᱩᱫᱟᱹ ᱨᱮᱭᱮ ᱛᱟᱦᱮᱸᱠᱟᱱᱟ|
ᱧᱩᱛᱩᱢ ᱚᱢᱚᱱ
ᱦᱟᱭᱞᱟᱠᱟᱱᱫᱤ ᱧᱩᱛᱩᱢ ᱚᱱᱚᱢᱚᱜ ᱤᱫᱤ ᱠᱟᱛᱮ ᱦᱚᱸ ᱟᱹᱰᱤ ᱟᱭᱢᱟ ᱞᱟᱹᱭᱼᱪᱟᱞ ᱟᱹᱜᱩ ᱠᱟᱛᱷᱟ ᱠᱚ ᱢᱮᱱᱟᱜ ᱟᱠᱟᱫᱟ| ᱟᱫᱚᱢ ᱦᱚᱲ ᱠᱚᱣᱟᱜ ᱞᱟᱹᱭ ᱞᱮᱠᱟᱛᱮ ᱵᱚᱨᱟᱠ ᱜᱟᱰᱟ ᱨᱮᱭᱟᱜ ᱰᱩᱵᱟᱹ ᱫᱟᱜ ᱠᱷᱚᱱ ᱵᱟᱧᱪᱟᱣᱚᱜ ᱞᱟᱹᱜᱤᱫ ᱠᱚ ᱛᱚᱞ ᱞᱮᱫ ᱵᱟᱱᱫᱽ ᱨᱮᱭᱟᱜ ᱴᱚᱴᱷᱟ ᱧᱩᱛᱩᱢ ᱫᱚ "ᱟᱭᱤᱞ" ᱥᱮ "ᱦᱟᱭᱤᱞ" ᱟᱨ ᱵᱚᱰᱚᱼᱠᱟᱥᱟᱨᱤ ᱯᱟᱹᱨᱥᱤ ᱛᱮ "ᱠᱟᱱᱫᱤ" ᱨᱮᱭᱟᱜ ᱢᱮᱱᱛ ᱫᱚ ᱜᱟᱹᱪᱷᱤ ᱠᱟᱱᱟ, ᱦᱩᱲᱩ ᱜᱚᱰᱟ ᱠᱷᱚᱱ ᱦᱟᱭᱞᱟᱠᱟᱱᱫᱤ ᱧᱩᱛᱩᱢ ᱫᱚ ᱚᱱᱚᱢ ᱟᱠᱟᱱᱟ| ᱟᱫᱚᱢ ᱮᱴᱟᱜ ᱠᱚᱣᱟᱜ ᱞᱟᱹᱭ ᱞᱮᱠᱟᱛᱮ, ᱦᱚᱱᱚᱛ ᱨᱮᱭᱟᱜ ᱧᱩᱛᱩᱢ ᱠᱩᱠᱤ ᱟᱹᱲᱟᱹ "ᱦᱟᱞᱟᱢ" ᱢᱮᱱᱮᱛ ᱦᱩᱰᱤᱧ ᱨᱟᱡᱚᱥᱴᱤ, ᱴᱚᱴᱷᱟ ᱥᱮ ᱠᱷᱚᱱᱰ ᱟᱨ "ᱠᱩᱱᱫᱤᱭᱟ" ᱢᱮᱱᱮᱛ ᱦᱟᱞᱚᱣᱟ ᱛᱚᱞᱤ ᱠᱷᱚᱱ ᱦᱮᱡ ᱟᱠᱟᱱᱟ| ᱟᱨ ᱢᱤᱫᱴᱮᱱ ᱞᱟᱹᱭ ᱪᱟᱞ ᱟᱹᱜᱩ ᱠᱟᱛᱷᱟ ᱫᱚ ᱠᱟᱱᱟ ᱵᱟᱝᱢᱟ, ᱟᱹᱰᱤ ᱵᱟᱹᱲᱛᱤ ᱥᱟᱞᱤ ᱦᱩᱲᱩ ᱦᱩᱭᱩᱜ ᱤᱭᱟᱹᱛᱮ, "ᱥᱟᱭᱤᱞ ᱠᱟᱱᱫᱷᱤ" ᱟᱨ ᱛᱟᱭᱚᱢ ᱫᱟᱨᱟᱢ ᱱᱚᱣᱟ ᱠᱷᱚᱱ ᱜᱮ ᱦᱟᱭᱞᱟᱠᱟᱱᱫᱤ ᱦᱩᱭ ᱟᱠᱟᱱᱟ|
ᱚᱛᱱᱚ
ᱦᱟᱭᱞᱟᱠᱟᱱᱰᱤ ᱨᱮᱭᱟᱜ ᱛᱷᱟᱢᱜᱟᱹᱰᱤ ᱫᱚ ᱦᱩᱭᱩᱜ ᱠᱟᱱᱟ 24.68°N 92.57°E। ᱱᱚᱣᱟ ᱫᱚ ᱵᱚᱨᱟᱠ ᱵᱮᱰᱟ ᱨᱮᱭᱟᱜ ᱡᱚᱡᱚᱢ ᱛᱟᱞᱟ ᱨᱮ ᱢᱮᱱᱟᱜ ᱟᱠᱟᱫᱟ। ᱚᱛᱱᱚᱛ ᱞᱮᱠᱟ ᱛᱮ ᱦᱟᱭᱞᱟᱠᱟᱱᱰᱤ ᱫᱚ ᱵᱮᱲᱟᱦᱟᱭ ᱛᱮ ᱵᱩᱨᱩ ᱛᱷᱚᱠ ᱛᱮ ᱮᱥᱮᱫ ᱟᱠᱟᱱ, ᱥᱚᱢᱟᱱ ᱚᱛ ᱠᱟᱱᱟ| ᱱᱚᱣᱟ ᱫᱚ ᱥᱤᱧᱳᱴ ᱟᱨ ᱥᱟᱢᱟᱝ ᱮᱥᱤᱭᱟ ᱛᱟᱞᱟ ᱨᱮ ᱞᱟᱭᱼᱞᱟᱠᱪᱟᱨ ᱨᱮᱭᱟᱜ ᱢᱤᱞᱚᱱ ᱦᱟᱥᱟ ᱠᱟᱱᱟ|
ᱯᱟᱹᱨᱥᱤ
ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱨᱟᱡᱽ ᱯᱟᱹᱨᱥᱤ ᱟᱥᱟᱢᱤᱥ ᱟᱨ ᱤᱝᱨᱟᱹᱡᱤ ᱠᱟᱱ ᱨᱮᱦᱚᱸ, ᱵᱚᱨᱟᱠ ᱵᱮᱰᱟ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱫᱚ ᱱᱵᱟᱝᱞᱟ ᱵᱦᱟᱥᱟ ᱠᱟᱱᱟ| ᱱᱤᱭᱟᱹ ᱴᱚᱴᱷᱟ ᱨᱮᱱ ᱰᱷᱮᱨ ᱦᱚᱲ ᱜᱮ ᱥᱤᱞᱮᱴᱤ ᱯᱟᱹᱨᱥᱤ ᱠᱚ ᱨᱚᱲᱟ| ᱱᱤᱭᱟᱹ ᱥᱟᱶᱛᱮ ᱮᱴᱟᱜ ᱡᱚᱱᱚᱡᱟᱹᱛᱤ ᱯᱟᱹᱨᱥᱤ ᱦᱚᱸ ᱠᱚ ᱨᱚᱲᱟ| ᱱᱤᱭᱟᱹ ᱴᱚᱴᱷᱟ ᱨᱮ ᱫᱚ ᱟᱥᱟᱢᱤᱥ ᱵᱷᱟᱥᱤᱠ ᱠᱚᱣᱟᱜ ᱞᱮᱠᱷᱟ ᱫᱚ ᱟᱹᱰᱤ ᱠᱚᱢ ᱜᱮᱭᱟ|

ᱥᱟ.ᱠᱷᱭᱟ.ᱛ

ᱛᱷᱚᱠ:ᱱᱟᱝᱜᱽᱨᱟᱦᱟ
ᱛᱷᱚᱠ:ᱚᱛᱱᱚᱛ